Here is a page extracted from Wikipedia that may contain CSS, HTML, and a lot of unformatted text.

Title: مصر يمه يابهيه
Content: 1984
  <div style="padding-right:2px;background:#ffffff;font-size:120%">

كلمات 
يسبق كلامنا سلامنا يطوف ع السامعين معنا

عصفور محندق يزقزق كلام موزون و له معنا

عن الارض سمرا و قمرا

و ضفه و نهر و مراكب

و رفاق مسيره عسيره

و صورة حشد و مواكب

ف عيون صبيه بهيه

عليها الكلمه و المعنا

مصر يمه يا بهيه

يا ام طرحه و جلابيه

الزمن شاب و انتى شابه

هو رايح و انتى جايه

جايه فوق الصعب ماشيه

فات عليكى ليل و ميه

و احتمالك هوه هوه

و ابتسامتك هيه هيه

تضحكى للصبح يصبح

بعد ليله و مغربيه

تطلع الشمس تلاقيكى

معجبانيه و صبيه

يا بهيه

الليل جزاير جزاير

يمد البحر يفنيها

و الفجر شعله ها تعلا و عمر الموج ما يطويها

و الشط باين مداين

عليها الشمس طوافه

ايدك فى ايدنا

ساعدنا

دى مهما الموجه تتعافى

بالعزم ساعة جماعه

و بالأنصاف نخطيها

مصر يمه يا سفينه

مهما كان البحر عاتى

فلاحينك ملاحينك

يزعقو للريح يواتى

اللى ع الدفه صنايعى

و اللى ع المجداف زناتى

و اللى فوق الصارى كاتب

كل ماضى و كل آتى

عقدتين و التالته تابته

تركبى الموجه العفيه

توصلى بر السلامه

معجبانيه و صبيه

يا بهيه

و يعود كلامنا ف سلامنا يطوف ع الصحبه حلوانى

عصفور محنى يغنى

ع الافراح و من تانى

يرمى دى الغناوى تقاوى

تبوس الارض

تتحنا

تفرح

و تطرح

و تسرح

و ترجع تانى تتغنا 

اللى بنى مصر كان فى الاصل حلوانى

اغانى باللغه المصريه